Täna käisin viina ostmas. Eile külastasin Soomet. Üleeile lippasin Tartust läbi. Üleüleeile kolasin metsas.        Vot niimoodi.      Vahepeal kasutasin juhust ja valisin välja auto, mida tahan endale kohe, kui suure raha lahti vahetan ja müntidega midagi muud teha pole.       Ja veel: teate, neid soome  keeles hõiklevaid üleelusuuruses tädisid, kes Tallinna sadama lähiümbruses risti üle rinna veetud kotisangad ihusse soonimas ja ratastega kanister järele lohisemas - neid pole tegelikult olemas! Ilmselt tekivad nad keset reostunud Läänemerd seda ületavaile laevadele iseenesest nagu homonkulused ja kaovad sobival hetkel sinnasamasse tagasi, sest Helsingi tänavail neid pole...      Dixi.